2014.gada \_\_ .\_\_\_\_\_\_\_\_

 Noteikumi Nr.

Rīgā (prot.Nr. .§)

**Grozījumi Ministru kabineta 2006.gada 4.jūlija noteikumos nr.556 „Likuma "Par uzņēmumu ienākuma nodokli" normu piemērošanas noteikumi”**

Izdoti saskaņā ar likuma

„Par uzņēmumu ienākuma

 nodokli” 22.panta trīspadsmito

 daļu un 27.pantu

Izdarīt Ministru kabineta 2006.gada 4.jūlija noteikumos Nr.556 „Likuma "Par uzņēmumu ienākuma nodokli" normu piemērošanas noteikumi”” (Latvijas Vēstnesis, 2006, 110.nr.; 2010, 27.nr.; 2011, 2.nr.; 2013, 208.nr.) šādus grozījumus:

1. Papildināt norādi, uz kāda likuma pamata noteikumi izdoti, aiz vārdiem „Par uzņēmumu ienākuma nodokli” ar skaitli un vārdiem „22.panta trīspadsmito daļu un”.
2. Papildināt noteikumus ar 1.9. un 1.10.apakšpunktu šādā redakcijā:

„1.9. kārtību, kādā nerezidents veic nodokļa aprēķinu par ienākumu, kas gūts no nekustamā īpašuma atsavināšanas Latvijā, iesniedzamā pārskata par nodokļa aprēķinu veidlapu un ar pārskatu iesniedzamos dokumentus;

1.10. kārtību, kādā Valsts ieņēmumu dienests saņem un izskata pārskatu par nodokļa aprēķinu un atmaksā pārmaksāto uzņēmumu ienākuma nodokli nerezidentam par nekustamā īpašuma atsavināšanu Latvijā.”.

1. Papildināt noteikumus ar 2.2punktu šādā redakcijā:

„2.2 Piemērojot likuma 1.panta astoto daļu autortiesību un blakustiesību objektus un subjektus nosaka atbilstoši Autortiesību likumam, kā arī ievēro divpusējo starptautisko līgumu par nodokļu dubultās uzlikšanas un nodokļu nemaksāšanas novēršanu attiecībā uz ienākuma un kapitāla nodokļiem (turpmāk – nodokļu konvencija) noteikumus. Ja ir saņemts maksājums par paša materializētā darba izmantošanu, kuru aizsargā autortiesības, tad to neuzskata par maksājumu par autortiesību izmantošanu vai tiesībām izmantot autortiesības uz šo darbu.”

1. Aizstāt 5.punktā vārdus „(turpmāk - nodokļu konvencija)” ar vārdiem „nodokļu konvencijas noteikumus”.
2. Svītrot 15., 16. un 17.punktu.
3. Papildināt noteikumus ar 18.1, 18.2, 18.3 un 18.4punktu šādā redakcijā:

„18.1 Piemērojot likuma 3.panta 4.8daļu, nodokļa maksātājs, kas ir Eiropas Savienības dalībvalsts rezidents, vai tādas valsts rezidents, ar kuru Latvijai ir noslēgta un stājusies spēkā nodokļu konvencija, un kas guvis likuma 3.panta ceturtās daļas 7.punktā minēto ieņēmumu (t.sk., ieņēmumu no kapitāla daļu, akciju vai cita veida līdzdalības, kas atbilst likuma 3.panta 4.5daļas nosacījumiem, atsavināšanas no kura izmaksas brīdī ir ieturēts uzņēmumu ienākuma nodoklis 2% apmērā un ieskaitīts budžetā likumā noteiktajā kārtībā), vai tā pilnvarotā persona, ir tiesīga Valsts ieņēmumu dienestam iesniegt pārskatu par nodokļa aprēķinu (šo noteikumu 2.1pielikums).

18.2 Šo noteikumu 2.1pielikuma „Pārskats par uzņēmumu ienākuma nodokļa aprēķinu nerezidentam” aizpildīšanas kārtība:

18.21. 1.tabulas „Uzņēmumu ienākuma nodokļa aprēķins ienākumam, kas gūts no nekustamā īpašuma atsavināšanas” aizpildīšanas kārtība:

18.21.1. 1.ailē „Nekustamā īpašuma kadastra Nr. vai apzīmējums” norāda atsavinātā nekustamā īpašuma zemesgrāmatā uzrādīto kadastra numuru vai kadastra apzīmējumu. Ja kapitāla daļas, akcijas vai cita veida līdzdalība tiek atsavināta saskaņā ar likuma 3.panta 4.5daļu, tad uzrāda datus, kas ļauj identificēt minēto līdzdalību;

18.21.2. 2.ailē „Ieņēmumi no nekustamā īpašuma atsavināšanas, vai līdzdalības atsavināšanas” norāda līgumā noteikto atlīdzības summu par atsavināto nekustamo īpašumu vai par kapitāla daļu, akciju vai cita veida līdzdalības atsavināšanu;

18.21.3. 3.ailē „Atlikusī nekustamā īpašuma vērtība pēc taksācijas perioda nolietojuma atskaitīšanas (2.tabulas 6.aile), vai līdzdalības daļas iegādes vērtība” norāda šo noteikumu 2.1pielikuma 2.tabulas 6.ailē uzrādīto nekustamā īpašuma atlikušo vērtību taksācijas perioda sākumā, kurā nekustamais īpašums tika atsavināts. Ja nekustamais īpašums, skaitot no tā iegādes dienas, ir uzskaitīts kā ieguldījumu īpašums un tam finanšu grāmatvedībā netika rēķināts nolietojums, tad 3.ailē uzrāda šī īpašuma iegādes vērtību un šo noteikumu 2.1pielikuma 2.tabulu neaizpilda. Ja ienākums gūts no kapitāla daļu, akciju vai cita veida līdzdalības, vai zemes atsavināšanas, tad 3.ailē uzrāda kapitāla daļu, akciju vai cita veida līdzdalības vai zemes iegādes vērtību un šo noteikumu 2.1pielikuma 2.tabulu neaizpilda;

18.21.4. 4.ailē „Citi ar nekustamā īpašuma vai līdzdalības atsavināšanu tieši saistītie izdevumi” uzrāda ar nekustamā īpašuma atsavināšanu tieši saistītus ar attaisnojuma dokumentiem pamatotus izdevumus, piemēram, par zvērināta notāra pakalpojumiem, ja nodokļa maksātājs tādus ir veicis. Nekustamā īpašuma atsavināšanu vērtē kā atsevišķa ilgtermiņa ieguldījuma atsavināšanu un izdevumos, par kuriem tiek samazināti ieņēmumi no nekustamā īpašuma atsavināšanas, netiek iekļauti kārtējie izdevumi, kas saistīti ar šī nekustamā īpašuma uzturēšanu un ekspluatāciju, piemēram, telpu kosmētiskais remonts, komunālie maksājumi, apsaimniekošanas izdevumi, nekustamā īpašuma nodokļa maksājumi;

18.21.5. 5.ailē „Ar nodokli apliekamais ienākums” norāda ar nodokli apliekamo ienākumu, kas gūts no nekustamā īpašuma vai no kapitāla daļu, akciju vai cita veida līdzdalības atsavināšanas, piemērojot formulu: 2.aile – 3.aile – 4.aile;

18.21.6. 6.ailē „Aprēķinātais nodoklis, piemērojot 15% likmi” norāda no nekustamā īpašuma vai no kapitāla daļu, akciju vai cita veida līdzdalības atsavināšanas ienākuma aprēķināto uzņēmumu ienākuma nodokļa summu, piemērojot 15% likmi;

18.21.7. 7.ailē „Aprēķinātais nodoklis, piemērojot 2% likmi” norāda no nekustamā īpašuma vai no kapitāla daļu, akciju vai cita veida līdzdalības atsavināšanas ieņēmumiem aprēķināto uzņēmumu ienākuma nodokļa summu, piemērojot 2% likmi;

18.21.8. 8.ailē „Samaksātais nodoklis saskaņā ar likuma 3.panta ceturtās daļas 7.punktu” norāda ieturēto un valsts budžetā ieskaitīto uzņēmumu ienākuma nodokli no atlīdzības par Latvijā esoša nekustama īpašuma, vai no kapitāla daļu, akciju vai cita veida līdzdalības atsavināšanas, piemērojot uzņēmumu ienākuma nodokļa likmi 2% apmērā no nerezidentam izmaksātās summas;

18.21.9. 9.ailē „Pārmaksa” norāda nerezidentam atmaksājamo uzņēmumu ienākuma nodokļa summu, kas veidojas kā starpība starp ieturēto uzņēmumu ienākuma nodokli no bruto ieņēmumiem atskaitot aprēķināto uzņēmumu ienākuma nodokli no gūtā ienākuma, piemērojot formulu: 8.aile – 6.aile;

18.22. 2.tabulas „Nekustamā īpašuma atlikušās vērtības aprēķins” aizpildīšanas kārtība:

18.22.1. 1.ailē „Taksācijas periods” norāda taksācijas periodu, par kuru tiek veikts nolietojuma aprēķins nekustamajam īpašumam;

18.22.2. 2.ailē „Nekustamā īpašuma vērtība” uzrāda vērtību, par kādu nekustamais īpašums tika iegādāts. Savukārt turpmākajos taksācijas periodos uzrāda pirmstaksācijas periodā šo noteikumu 2.1pielikuma 2.tabulas 6.ailē uzrādīto nekustamā īpašuma vērtību pēc nolietojuma atskaitīšanas. Nekustamā īpašuma vērtību nepalielina un nesamazina par veiktajām pārvērtēšanām;

18.22.3. 3.ailē „Nekustamā īpašuma kapitālās izmaksas” uzrāda nekustamā īpašuma uzlabošanas, atjaunošanas un rekonstrukcijas izmaksas, kuras radušās, pievienojot vai nomainot daļas vai detaļas, un kuras būtiski pagarina nekustamā īpašuma ekspluatācijas laiku;

18.22.4. 4.ailē „Vērtība, no kuras aprēķina taksācijas perioda nolietojumu” norāda nekustamā īpašuma vērtību taksācijas perioda sākumā, kurai pieskaitītas taksācijas periodā veiktās kapitālās izmaksas attiecīgajā nekustamajā īpašumā, piemērojot formulu: 2.aile + 3.aile;

18.22.5. 5.ailē „Taksācijas perioda nolietojums” uzrāda aprēķināto nolietojumu par taksācijas periodu, piemērojot nolietojuma likmi 10% apmērā (kas ir vienāds ar koeficientu 0,1). Neatkarīgi no nekustamā īpašuma iegādes datuma nolietojumu rēķina par visu taksācijas periodu, kurā nekustamais īpašums tika iegādāts un neatkarīgi no nekustamā īpašuma atsavināšanas datuma, nolietojumu nerēķina par visu taksācijas periodu, kurā nekustamais īpašums tika atsavināts. Ja kādā no taksācijas periodiem nekustamais īpašums finanšu grāmatvedībā ir uzskaitīts kā ieguldījuma īpašums, bet kādā no taksācijas periodiem tas ir pārklasificēts par pamatlīdzekli, tad nolietojumu rēķina arī par periodu, kurā nekustamais īpašums tika uzskaitīts kā ieguldījuma īpašums. Ja nekustamais īpašums taksācijas periodā, kurā tas atsavināts, finanšu grāmatvedībā tika uzskaitīts kā ieguldījuma īpašums un tam finanšu grāmatvedībā netika aprēķināts nolietojums, tad nodokļa aprēķinam nolietojumu nerēķina tikai par tiem taksācijas periodiem, kuros nekustamais īpašums finanšu grāmatvedībā tika uzskaitīts kā ieguldījuma īpašums;

18.22.6. 6.ailē „Atlikusī nekustamā īpašuma vērtība pēc taksācijas perioda nolietojuma atskaitīšanas” norāda nekustamā īpašuma atlikušo vērtību, ko aprēķina, piemērojot formulu: 2.aile – 5.aile;

18.23. šo noteikumu 2.1pielikumā summas norāda tikai *euro*. Summu līdz 49 centiem atmet, bet summu, sākot ar 50 centiem, noapaļo uz augšu līdz vienam *euro.* Ja darījums veikts ārvalstu valūtā, tad summas naudas izteiksmē ierakstiem šo noteikumu 2.1pielikumā pārrēķina *euro* saskaņā ar Eiropas Centrālās bankas publicēto *euro* atsauces kursu, kas ir spēkā saimnieciskā darījuma dienas sākumā.

18.3 Vienlaicīgi ar 18.1punktā minēto pārskatu nerezidents iesniedz:

1. attiecīgās valsts uzņēmumu reģistra izsniegtu dokumentu, kas pamato nodokļa maksātāja paraksta tiesības;
2. pilnvaras oriģinālu, kas atbilst šo noteikumu 18.4punktā minētajiem nosacījumiem, ja pārskatu par nodokļa aprēķinu iesniedz pilnvarotā persona;
3. dokumentus, kas apliecina nekustamā īpašuma vai kapitāla daļu, akciju vai cita veida līdzdalības iegādi un atsavināšanu, kā arī apliecina iegādes un atsavināšanas vērtību;
4. dokumentus, kas apliecina ar atsavināšanu tieši saistītus izdevumus;
5. dokumentus, kas apliecina veikto un apmaksāto kapitālo ieguldījumu vērtību attiecīgajā nekustamajā īpašumā (ja tāds ir veikts);
6. nerezidenta apliecinājumu, ka nekustamais īpašums no tā iegādes brīža nav uzskaitīts kā pamatlīdzeklis (izņemot zemi), un apliecina, ka sniegtā informācija ir patiesa. Papildus tam, nerezidents iesniedz informāciju - kur publiski ir pieejams nerezidenta attiecīgā gada pārskats, kurā minētā uzskaite ir atspoguļota;
7. attiecīgās valsts nodokļu administrācijas izsniegtu izziņu nerezidentam, kas apstiprina rezidences statusu, skaitot no nekustamā īpašuma atsavināšanas dienas līdz izziņas izsniegšanas dienai;
8. citu informāciju, kas ietekmē nekustamā īpašuma, vai kapitāla daļu, akciju vai cita veida līdzdalības vērtību nodokļa aprēķināšanai.

18.4 Nodokļa maksātāja – nerezidenta pilnvarotā persona var būt fiziska vai juridiska persona, kas darbojas saskaņā ar kādu no šādām pilnvarām:

1) pilnvaras izdevēja valstī izsniegtu un legalizētu pilnvaru, ja Dokumentu legalizācijas likums nenosaka citādi;

1. Eiropas Savienības dalībvalstī, Eiropas Ekonomikas zonas valstī vai Šveices Konfederācijā izsniegtu notariāli apliecinātu pilnvaru;
2. pilnvaras izdevēja valstī izsniegtu notariāli apliecinātu pilnvaru atbilstoši līguma nosacījumiem, ja Latvijas Republika ar šo valsti ir noslēgusi divpusēju vai daudzpusēju līgumu par tiesisko palīdzību un tiesiskajām attiecībām.”
3. Svītrot 26.punktā skaitļus un vārdu „1., 2. un ”.
4. Svītrot 34.punktu.
5. Svītrot 38.punktā vārdus un skaitļus iekavās „nodokļu maksātāja apliekamā ienākuma palie­lināšanas piemēri likuma 5.panta pirmās daļas piemērošanai – šo noteikumu 5.pielikumā.”.
6. Papildināt noteikumus ar 38.1punktu šādā redakcijā:

„38.1 Ar uzņēmumu ienākuma nodokli apliekamo ienākumu palielina par to ārkārtas dividenžu daļu, kura iekļauta peļņas vai zaudējumu aprēķina izdevumu posteņos.”.

1. Svītrot 40.punktu.
2. Izteikt 42.punktu šādā redakcijā:

„42. Ar uzņēmumu ienākuma nodokli apliekamo ienākumu nepalielina par izdevumiem, kas rodas, nodrošinot dzeramā ūdens iegādi darbiniekiem darba vietā, kā arī, aprīkojot un uzturot darbiniekiem paredzētās atpūtas telpas darba vietās (piemēram, lai uzvārītu kafiju vai tēju, kā arī ieturētu maltīti darba vietā), ja šo telpu aprīkojums vērtējams kā atbilstošs vispārējai mūsdienu izpratnei par labiem darba apstākļiem.”.

1. Svītrot 55., 56., 57., 58., 59., 60. un 61.punktu.
2. Papildināt noteikumus ar 61.1punktu šādā redakcijā:

„61.1 Likuma 6.panta pirmās daļas 8.1punkts un likuma 6.panta ceturtās daļas 15.punkts piemērojams Eiropas Savienības dalībvalstu vai Eiropas Ekonomikas zonas valstu regulētajos tirgos kotētiem vērtspapīriem, kā arī Eiropas Savienības dalībvalstīs vai Eiropas Ekonomikas zonas valstīs reģistrēto atvērto ieguldījumu fondu ieguldījumu apliecībām arī tad, ja tās nav iekļautas nevienā Eiropas Savienības dalībvalsts vai Eiropas Ekonomikas zonas valsts regulētā tirgū.”.

1. Svītrot 65.punktu.
2. Svītrot 77.2punktu.
3. Svītrot 81. un 82.punktu.
4. Svītrot 116., 116.1un 116.2punktu.
5. Izteikt noteikumu 121.punktu šādā redakcijā:

„121. Piemērojot likuma 16.pantā noteikto atlaidi nodokļu maksātājs, kurš uzņēmumu ienākuma nodokļa taksācijas gada deklarācijas iesniegšanas brīdī nav iesniedzis attiecīgu dokumentu, kas apliecina apliekamo ienākumu un nodokļa samaksu ārvalstī, minēto dokumentu var iesniegt vienlaikus ar uzņēmumu ienākuma nodokļa taksācijas gada deklarācijas labojumu.”

1. Aizstāt 125.punktā vārdu „ceturto” ar vārdu „trešo”.
2. Izteikt 127.punktu šādā redakcijā:

„127. Piemērojot likuma [22.panta astoto daļu](http://pro.nais.lv/naiser/text.cfm?Ref=0101032006070400556&Req=0101032006070400556&Key=0103011995020932771&Hash=77#77), lauksaimniecības pakalpojumu kooperatīvās sabiedrības un mežsaimniecības pakalpojumu kooperatīvās sabiedrības, kas atbilst noteiktajiem atbilstības kritērijiem, sagatavo deklarāciju par tās biedriem sadalīto pārpalikumu, kurā atbilstoši likuma 2.panta 3.1daļai, iekļauti uz biedru attiecināmie sabiedrības taksācijas perioda izdevumi, kas nav saistīti ar saimniecisko darbību un nav personificējami, un katram biedram sadalītā pārpalikuma lielumu, un 30 dienu laikā pēc gada pārskata apstiprināšanas, bet ne vēlāk kā Gada pārskatu likumā noteiktajā termiņā iesniedz to Valsts ieņēmumu dienestā.”.

1. Papildināt noteikumus ar 129.1 un 129.2punktu šādā redakcijā:

„129.1 Piemērojot likuma 22.panta divpadsmito daļu, par darījuma brīdi ir uzskatāma diena, kurā tiek veikts maksājums par nekustamo īpašumu, vai kapitāla daļām, akcijām vai cita veida līdzdalību un pārskatu par nodokļa aprēķinu (šo noteikumu 2.1pielikums) Valsts ieņēmumu dienestā iesniedz 12 mēnešu laikā, skaitot no maksājuma veikšanas dienas. Ja nerezidents atlīdzību saņem vairākos maksājuma posmos, tad pārskatu par nodokļa aprēķinu (šo noteikumu 2.1pielikums) Valsts ieņēmumu dienestā iesniedz 12 mēnešu laikā, skaitot no pirmā maksājuma veikšanas dienas, bet par turpmākajiem maksājumiem nerezidents iesniedz minētā pārskata labojumus saskaņā ar likuma „Par nodokļiem un nodevām” normām.

129.2 Piemērojot likuma 22.panta trīspadsmito daļu pēc nerezidenta iesniegtā pārskata par nodokļa aprēķinu, kas veikts saskaņā ar likuma 3.panta 4.8daļu, aprēķinātā uzņēmumu ienākuma nodokļa pārmaksa tiek izskatīta un atmaksāta šādā kārtībā:

129.21.Valsts ieņēmumu dienests, pēc pārskata par nodokļa aprēķinu (šo noteikumu 2.1pielikums) saņemšanas pārbauda, vai ir izpildīti šādi nosacījumi:

129.21.1. iesniegtais pārskats par nodokļa aprēķinu ir noformēts atbilstoši šo noteikumu prasībām;

129.21.2. ir iesniegti šo noteikumu 18.3punktā minētie dokumenti;

129.22. Valsts ieņēmumu dienests pieņem lēmumu par nodokļa pārmaksas summas atmaksu vai par atteikumu atmaksāt nodokli 30 dienu laikā pēc:

129.22.1. pārskata par nodokļa aprēķinu (šo noteikumu 2.1pielikums) iesniegšanas dienas, vai

129.22.2. pārskata par nodokļa aprēķinu precizējuma, kas iesnigts turpmākajos periodos saskaņā ar likuma „Par nodokļiem un nodevām” normām, iesniegšanas dienas;

129.23. Valsts ieņēmumu dienestam ir tiesības pagarināt šo noteikumu 129.22.apakšpunktā minēto termiņu, bet ne ilgāku par 75 dienām, ja Valsts ieņēmumu dienests 30 dienu laikā rakstiski pieprasa precizētu vai papildu informāciju, kas iesniedzama 15 dienu laikā pēc pieprasījuma saņemšanas;

129.24. Valsts ieņēmumu dienests atmaksā pārmaksāto nodokļa summu nodokļa maksātāja norādītajā bankas kontā 10 dienu laikā pēc lēmuma pieņemšanas.”.

1. Svītrot 2.pielikumā 4.,5.,6. un 7.punktu.
2. Papildināt noteikumus ar 2.1pielikumu šādā redakcijā:

2.1pielikums

Ministru kabineta

2006.gada 4.jūlija

noteikumiem Nr.556

**Pārskats par uzņēmumu ienākuma nodokļa aprēķinu nerezidentam**

Nodokļa maksātāja – nerezidenta nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elektroniskā pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nodokļa maksātāja – nerezidenta pilnvarotās personas nosaukums vai vārds, uzvārds un personas kods\_\_\_\_\_\_\_\_\_\_

Juridiskā adrese vai deklarētā adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elektroniskā pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Uzņēmumu ienākuma nodokļa aprēķins ienākumam, kas gūts no nekustamā īpašuma atsavināšanas**

1.tabula

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nekustamā īpašuma\*kadastra Nr. | Ieņēmums no nekustamā īpašuma, vai līdzdalības\*\*atsavināšanas | Atlikusī nekustamā īpašuma vērtība pēc taksācijas perioda nolietojuma atskaitīšanas (2.tabulas 6.aile), vai līdzdalības\*\* daļas iegādes vērtība | Citi ar nekustamā īpašuma vai līdzdalības\*\* atsavināšanu tieši saistītie izdevumi | Ar nodokli apliekamais ienākums(2. – 3. – 4.aile) | Aprēķinātais nodoklis piemērojot 15% likmi(5.aile \* 0,15) | Aprēķinātais nodoklis piemērojot 2% likmi(2.aile \* 0,02) | Samaksātais nodoklis saskaņā ar likuma 3.panta ceturtās daļas 7.punktu | Pārmaksa(8. – 6.aile) |
| 1 | 2 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |

\*- ja kapitāla daļas, akcijas vai cita veida līdzdalība tiek atsavināta saskaņā ar likuma 3.panta 4.5daļu, tad uzrāda datus, kas ļauj identificēt minēto līdzdalību;

\*\* - kapitāla daļas, akcijas vai cita veida līdzdalība

**Nekustamā īpašuma atlikušās vērtības aprēķins**

2.tabula

|  |  |  |  |  |  |
| --- | --- | --- | --- | --- | --- |
| Taksācijas periods | Nekustamā īpašuma vērtība | Nekustamā īpašuma kapitālās izmaksas | Vērtība, no kuras aprēķina taksācijas perioda nolietojumu(2. + 3.aile) | Taksācijas perioda nolietojums(4.aile \* 0,1) | Atlikusī nekustamā īpašuma vērtība pēc taksācijas perioda nolietojuma atskaitīšanas(2. – 5.aile) |
| 1 | 2 | 3 | 4 | 5 | 6 |
|  |  |  |  |  |  |

Lūdzu pārskaitīt pārmaksas summu uz šādu kontu \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Bankas SWIFT/BIT kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nodokļa maksātāja – nerezidents (pilnvarotās personas) paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Svītrot 5.pielikumu.

Ministrs A.Vilks

06.03.2014

Mačivka 67095630

Sandra.Macivka@fm.gov.lv